เทคโนโลยีความจริงเสมือนช่วยสำรวจเรืออับปาง
ภาพ : Flinders University ,Melckmeyt เป็นเรือบรรทุกสินค้าโบราณของชาวดัตช์ ความยาว 33 เมตร ถูกค้นพบในปี พ.ศ.2535 ระบุว่าเป็นเรืออับปางเก่าแก่ที่สุดที่พบในไอซ์แลนด์ โดยจมอยู่ใกล้กับเกาะเล็กๆ แห่งหนึ่งนอกชายฝั่งตะวันตกของไอซ์แลนด์มาตั้งแต่ปี พ.ศ.2202 ถึงปัจจุบันนี้เรือดังกล่าวได้จมมานานถึง 360 ปีแล้ว,ล่าสุด ผู้เชี่ยวชาญทางโบราณคดีดิจิทัลจากมหาวิทยาลัยฟลินเดอร์ส ในออสเตรเลีย ซึ่งร่วมมือกับนักโบราณคดีทางทะเลของมหาวิทยาลัยไอซ์แลนด์ ได้ใช้เทคโนโลยีความจริงเสมือนมาสร้างการดำน้ำในแบบเสมือนจริงแบบ 360 องศาบนซากเรือ มอบประสบการณ์ที่สมจริงอย่างมากในการสำรวจซากเรือ Melckmeyt ในเวลาเพียง 3 นาที ซากเรือลำนี้มีความสำคัญมากสำหรับไอซ์แลนด์ เนื่องจากเป็นหนึ่งในซากประวัติศาสตร์ที่เก่าแก่ที่สุด นักโบราณคดีเชื่อว่าเรือโบราณลำนี้จะให้ความกระจ่างเกี่ยวกับช่วงเวลาที่น่าสนใจของประวัติศาสตร์ไอซ์แลนด์ เมื่อเดนมาร์กปกครองเกาะและผูกขาดการค้าขายที่นี่เป็นระยะเวลา 200 ปี,การแสดงเรือ Melckmeyt ในรูปแบบความจริงเสมือน จัดขึ้นที่นิทรรศการในพิพิธภัณฑ์การเดินเรือเรคยาวิก ในไอซ์แลนด์ ซึ่งขณะนี้ได้ถูกเผยแพร่ผ่านช่องทางยูทูบ ผู้ที่มีเครื่องสวมศีรษะวีอาร์ (VR) ก็สามารถดูได้ด้วยสมาร์ทโฟนหรือแท็บเล็ต.
Melckmeyt เป็นเรือบรรทุกสินค้าโบราณของชาวดัตช์ ความยาว 33 เมตร ถูกค้นพบในปี พ.ศ.2535 ระบุว่าเป็นเรืออับปางเก่าแก่ที่สุดที่พบในไอซ์แลนด์ โดยจมอยู่ใกล้กับเกาะเล็กๆ แห่งหนึ่ง
เรือบรรทุกสินค้า,เรือบรรทุกสินค้าโบราณ,Melckmeyt,ซากเรือ,ซากประวัติศาสตร์,พิพิธภัณฑ์การเดินเรือเรคยาวิก,ชื่นชีวิต,การศึกษา